Foto: AP Afg‘onistonda terrorchilikka qarshi keng qamrovli amaliyot davomida 57 jangari yo‘q qilindi, yana 44 tasi jarohat oldi. Bu haqda Sinxua agentligi mamlakat mudofaa vazirligi bayonotiga asosan xabar bergan. "Afg‘on milliy mudofaa va xavfsizlik kuchlari terrorchilikka qarshi amaliyot davomida 57 qurollangan jangarini yo‘q qilishdi. Bu holat mamlakatning 34 viloyatidan 11 da bir sutka davomida yuz bergan. Yana 44 jangari jarohat oldi", - deya mudofaa mahkamasi bayonotidan iqtibos keltiradi agentlik. Bundan tashqari, xavfsizlik kuchlari katta hajmdagi qurol-yarog‘larni olib qo‘yishgan. Shu bilan bir qatorda, kuch tizimlari tomonidan yo‘qotishlar haqida hech narsa ma’lum emas. Mutaxassislarning ta’kidlashicha, Afg‘onistonning sharqiy va janubiy viloyatlarida so‘nggi vaqtda ekstremistlar pozitsiyasi jiddiy kuchaydi.